徐爌

徐爌（），字明宇，一字文華，號巖泉，直隸蘇州府太倉州人，明朝政治人物。

 生平 
嘉靖二十二年（1543年）癸卯科應天府鄉試第三十九名舉人，三十二年（1553年）登癸丑科進士。礼部观政，授湖广長沙府推官，丁憂去職。服闕，補武昌府，三十八年九月选授四川道試監察御史《大明世宗肅皇帝實錄·卷之四百七十六》：嘉靖三十八年九月甲戌 選授中書舍人沈寅、陳所學，行人曾濂、趙灼、楊銓，推官江一川、王楷、馬出圖、周京，知縣胡應嘉、喬光大、李璉、陳懋觀、張鳴瑞、侯廷柱、曾廷芝、樊仿俱給事中：應嘉吏科，一川、光大、璉戶科，濂禮科，懋觀、鳴瑞、寅兵科，廷柱、楷、灼刑科，所學、廷芝、仿工科，銓南京吏科，出圖南京戶科，京南京禮科，中書舍人鮑承蔭、張科、劉行素，行人溫如璋、董學、馬文健、耿定向、張膽、趙時齊，國子監學正王宗、徐□官、查光述、王得春、劉忠伊、袁淳、陳聯芳、徐爌、陳旌，知縣黃紀、潘清亶、巫繼咸、祝乾壽、王諍、蔡完、楊衍慶、陳紀、林潤俱試監察御史：黃紀、承蔭浙江道，清亶、光述江西道，如璋、得春福建道，繼咸、學湖廣道，乾壽、諍山東道，志伊山西道，科、文健陝西道，淳廣東道，聯芳、完廣西道，爌四川道，旌、定向、衍慶雲南道，膽、陳紀貴州道，行素南京浙江道，時齊南京江西道，潤南京山西道，宗徐南京貴州道。，四十一年三月實授，巡视两淮盐课。又起改山东道御史，四十二年十二月提调北直隶学校，四十四年九月升江西按察司副使、提调学校。隆慶二年（1568年）正月官至山西行太僕寺卿，致仕归《太倉州志》：徐爌字文華，嘉靖三十二年进士。授长沙府推官，丁嗣父忧，服阕，补武昌，以治最，徵为四川道监察御史，改山西道，巡视两淮盐课。都御史希柄臣指，岁增盐课数万，频抗疏争，卒如故额。旋为北畿提学道，有大学士某属其甥者，爌曰：视文何如耳。竟置下等，某衔之，嗾科臣摭事劾爌，首辅徐阶谓曰：吾故识爌，是减两淮盐税御史也。寻弗问。升按察副使，督江西学政，值严嵩败籍，图书充栋，悉置之学宫以惠士子。迁山西道行太仆寺卿，致仕。爌性孝，为御史时聞本生父訃，哭曰：吾即为人后，奈何抱痛所生而绶仍若若耶？亟引疾归。晚好神仙，卒年七十一。。

 家族 
曾祖徐廷瑞，壽官；祖父徐守元；父徐槃。母楊氏。具慶下。兄徐炤、徐炯、弟徐烈、徐煉、徐燦、徐焘、徐应增（监生）、徐应坤。

参考文献
王世貞《中大夫山西等處行太僕寺卿岩泉徐公暨元配吴孺人合葬志铭》

K
Category:明朝四川道監察御史
Category:太倉人
Category:明朝長沙府推官
Category:明朝武昌府推官
Category:明朝山西行太僕寺卿
Category:嘉靖二十二年癸卯科應天鄉試舉人
Category:明朝禮部觀政
Category:明朝山東道監察御史
Category:明朝江西按察司副使